

**Challenge Day #BeActive at work στον ΚΟΑ!**

Οι δράσεις της ευρωπαϊκής εβδομάδας αθλητισμού που συνεχίζονται σε κάθε γωνιά της Κύπρου έκαναν… στάση (και) στα γραφεία του Κυπριακού Οργανισμού την Τρίτη 27 Σεπτεμβρίου.

Ο ΚΟΑ κάλεσε το προσωπικό του Οργανισμού να συμμετάσχει στη δράση Challenge Day #BeActive at work και να δοκιμάσει την γυμναστική στον χώρο εργασίας. Με την καθοδήγηση της γυμνάστριας του ΑΓΟ Ελίζας Ερωτοκρίτου, οι συμμετέχοντες είχαν την ευκαιρία να γνωρίσουν και να εκτελέσουν ασκήσεις χαλάρωσης και ξεκούρασης των μυών, ασκήσεις με λάστιχα και πιλάτες που συμβάλλουν στην αντιμετώπιση της καταπόνησης που προκαλεί η καθιστική εργασία και η χρήση υπολογιστή.

Πέραν του προσωπικού αποδέχτηκαν την πρόκληση και συμμετείχαν στην Challenge Day #BeActive at work ο Πρόεδρος του Οργανισμού Ανδρέας Μιχαηλίδης, ο Αντιπρόεδρος Κωστάκης Κουκκουλλής, τα μέλη του ΔΣ Ανδρόνικος Ανδρονίκου, Κάλλη Χατζηιωσήφ, καθώς και η Γενική Διευθύντρια Μαίρη Χαραλάμπους Παπαμιλτιάδη.

Οι 550 και πλέον δράσεις του BeActive ξεκίνησαν στις 23 Σεπτεμβρίου και ολοκληρώνονται στις 30 του μήνα.